Taximan kry tronkstraf vir padwoede-aanval | Nuus24
Man beseer in padwoede-aanval
Bloemfontein – 'n Taxibestuurder wat 'n voetganger in 'n padwoede-voorval in Bloemfontein aangeval het, het tronkstraf gekry, het Volksblad Vrydag berig.Aggrey Mojanaga (43) is in die Bloemfonteinse landdroshof tot drie jaar tronkstraf gevonnis.Landdros Johannes Moeng het beveel dat Mojanaga, ná ses maande agter tralies, onder korrektiewe toesig vrygelaat kan word mits sy gedrag dit regverdig.Mojanaga het in Maart vanjaar 'n hawelose man met opset in Andries Pretoriusstraat omgery en hom toe teen sy kop geskop.Beeldmateriaal van die voorval, wat deur sekuriteitskameras vasgevang is, is oor die internet versprei.Mojanaga is skuldig bevind op 'n aanklag van aanranding met die doel om ernstig te beseer.Volg Nuus24 op Twitter.